آلمانیا پرزیدنتی فرانک والتر اشتاین مایر آلمانیا و آوروپا خالقیندان دونن چیخان یانغیندا بؤیوک ضرر گؤرن فرانسانین پایتاختی پاریس-ده کی نوتردام کیلسه‌نین یئنی‌دن اینشاسینی دستکلمه‌لرینی ایسته‌دی.
قرقیزیستان پرزیدنتی سورونبای جیین بیکوو آلمانیادا رسمی سفرده‌دیر.
آلمانیا پرزیدنتی فرانک والتر اشتاین مایر سورونبای جیین بیکووو پایتاختی برلین‌-ده کی Bellevue سارایی‌نین قاپی‌سیندا قارشیلادی.
سارایین باغچاسیندا حربی مراسیم کئچیریلدی، سونرا پرزیدنت‌لرین مطبوعاتا قاپا‌لی گؤروشو باش توتدو.
بو آرادا، آلمانیا پرزیدنتی اشتاین مایر فرانسانین پایتاختی پاریس-ده کی نوتردام کیلسه‌سی‌نین یانغیندا بؤیوک اؤلچوده ضرر گؤرمه‌سینه دایر بیانات وئردی.
پاریس‌دکی گؤرونتولردن سارسیلدیق‌لارینی بیل‌دیرن شتاین مایر: "فرانسا تک دئییل. نوتردام یالنیز بیر فرانسیز کیلسه‌سی دئییل، آوروپا مدنیتی‌نین بؤیوک بیر ارثی‌دیر" ایفاده‌سینی ایشلتدی.
فرانسا پرزیدنتی امانوئل ماکرونون نوتردام-ین یئنی‌دن اینشا ائدیلمه‌سی ایله باغلی آوروپا‌لی‌لارا مراجعت ائتدیگینی خاطیرلا‌دان اشتاین مایر آلمانیا و آوروپا خالقیندان نوتردام-ین یئنی‌دن اینشاسینی دستکلمه‌لرینی خواهیش ائتدی.
اشتاین مایر نوتردام-ین آوروپا مدنیتی‌نین سمبلو اولدوغونو دئدی.
دیگر طرف‌دن، قرقیزیستان پرزیدنتی سورونبای جیین بیکوو بو گون آلمانیا باش ناظیری آنگلا مرکل ایله ده گؤروشه‌جک.
